tomron87/hebrew-wikipedia-sentences-corpus huggingface dataset:
כתוצאה מנזק פוקאלי במוח העלול להיות מלווה באבצסים.
דלקת של הקרנית אינה קשורה לנזק המוחי אלא לזיהום דרך עדשות מגע.
אבחנה מבוצעת בעזרת תרבית של נוזל מוח שדרתי.
לא תמיד ניתן יהיה לזהות את ה-trophozoites.
יש לשקול amphothericine B במקרה של דלקת חמורה של הקרנית עלול להיות צורך בהתערבות ניתוחית.
אביוורד (Abiword) הוא מעבד תמלילים חופשי המופץ תחת הרישיון הציבורי הכללי של גנו הזמין להורדה במגוון רחב של מערכות הפעלה ואשר נפוץ כחלופה ל-Microsoft Word.
התוכנה אשר כוללת את רוב הפיצ'רים הדרושים לעיבוד תמלילים ומתאפיינת בפשטות ממשק המשתמש ובדרישות מערכת נמוכות המאפשרים את הפעלתה במחשבים הנחשבים מיושנים.
התוכנה מסוגלת לטעון ולשמור קבצים בפורמטים רבים, בהם הפורמטים הנפוצים של מסמכי Microsoft Word ושל OpenOffice.org.
במקור התוכנה פותחה על ידי חברת SourceGear Corporation.
אף על פי כן, לבסוף החברה החליטה להפסיק את פיתוח התוכנה, ומאז היא מפותחת על ידי צוות מתנדבים כחלק מפרויקט AbiSource אשר ממוקד בפיתוח תוכנות משרדיות חופשיות שונות.
מקורו של השם "AbiWord" הוא מהמילה הספרדית "abierto" שמשמעותה "פתוח".
Abscam (לפעמים נכתב ABSCAM, תעתיק בעברית: עבסקם) היה מבצע עוקץ של ה-FBI שנוהל ממשרדי ה-FBI בלונג איילנד שבמדינת ניו יורק בשנות ה-70 המאוחרות ובשנות ה-80 המוקדמות.
בתחילתו, מטרת המבצע הייתה לתפוס סוחרים ברכוש גנוב, אך בהמשכו כוון המבצע כנגד שחיתות שלטונית.
בעזרתו של נוכל מורשע, צילם ה-FBI פוליטיקאים מקבלים שוחד משייח' ערבי פיקטיבי בתמורה לטובות הנאה פוליטיות.
החקירה הובילה בסופו של דבר להרשעתם של סנאטור אחד, שישה חברים בבית הנבחרים של ארצות הברית, חבר אחד בסנאט של מדינת ניו ג'רזי, חברים במועצת עיריית פילדלפיה, ראש עיריית קמדן, ניו ג'רזי ומפקח של שירות ההגירה והאזרוח של ארצות הברית.
במרץ 1978, יזם ה-FBI מבצע עוקץ בשם "Abscam", תחילה כדי לחקור גנבה, זיוף ויצירות אמנות גנובות.
ה-FBI יצר את החברה הפיקטיבית "עבדול פרויקטים בע"מ" ("Abdul Enterprises, Ltd."), שתשמש כחברת קש ותעסיק את מלווין ויינברג (Melvin Weinberg), נוכל תרגילי עוקץ מורשע ומודיע, כדי שיעזור לתכנן ולנהל את המבצע.
עובדי FBI התחזו לשייח'ים הערבים הפיקטיביים, קמביר עבדול רחמן (Kambir Abdul Rahman) ויאסיר חביב (Yassir Habib), הבעלים של עבדול פרויקטים, שרצו להשקיע מיליוני דולרים בארצות הברית.
כאשר זייפן שנחקר הציע לשייח'ים שישקיעו בבתי קזינו בניו ג'רזי, ושניתן להשיג רישיונות עסק על ידי מתן שוחד, המבצע יועד מחדש וכוון כנגד שחיתות שלטונית.
הפוליטיקאי הראשון שנפל ברשת תחבולת ההשקעה הפיקטיבית היה ראש עיריית קמדן, אנג'לו הריצ'טי.
בתמורה לשוחד, אמר הריצ'טי לנציגי השייח'ים: הריצ'טי עזר לגייס מספר אנשי ממשל וחברי קונגרס שהיו מוכנים להעניק טובות הנאה פוליטיות בתמורה לשוחד.
טובות ההנאה כללו הגירה קלה, מקלט מדיני, רישיונות קזינו, היתרי בנייה, העברות כספים ותחבולות השקעה אחרות.
ה-FBI הקליט את כל החלפות הכספים, ולראשונה בהיסטוריה של ארצות הברית, צילם בסתר אנשי ממשל מקבלים שוחד.
מקומות המפגש כללו בית בשכונת ג'ורג'טאון של וושינגטון די.
סי., שהיה שייך לעיתונאי לי לסקאזה (Lee Lescaze), יאכטה בפלורידה וחדרי מלון בפנסילבניה וניו ג'רזי.
"Abscam" היה שם הקוד של ה-FBI למבצע.
כאשר רשויות החוק פרסמו את המבצע, הן הצהירו כי "Abscam" היה קיצור של "Arab scam" ("הונאה ערבית").
לאחר קבלת תלונות על שם המבצע, טענו הרשויות כי הוא קיצור של "Abdul scam" ("הונאת עבדול"), על שם חברת הקש ששימשה במבצע.
מתוך 31 אנשי הממשל שנבדקו במבצע, סנאטור אחד (הריסון ויליאמס) ושישה חברים בבית הנבחרים של ארצות הברית (ג'ון ג'נרטה (John Jenrette), ריצ'רד קלי (Richard Kelly), ריימונד לדרר (Raymond Lederer), מייקל מאיירס (Michael Myers), פרנק תומפסון (Frank Thompson) וג'ון מ' מרפי (John M.
Murphy)) הורשעו בקבלת שוחד וקשירת קשר במשפטים נפרדים ב-1981. בעוד שרוב הפוליטיקאים התפטרו, מאיירס סולק מבית הנבחרים וויליאמס התפטר רק כשהגיע מועד ההצבעה על סילוקו מהסנאט.
בנוסף, הורשעו אנשי הממשל הבאים:
חבר בסנאט של מדינת ניו ג'רזי
חברים במועצת עיריית פילדלפיה, כולל נשיא המועצה, ג'ורג שוורץ (George Schwartz), ומנהיג הרוב, הארי ג'אנוטי (Harry Jannotti).
ראש עיריית קמדן, ניו ג'רזי, אנג'לו הריצ'טי
מפקח של שירות ההגירה והאזרוח של ארצות הברית
כשפורסם המבצע בתחילת שנות ה-80, התעוררה מחלוקת ציבורית על השימוש בשיטת ה"עוקץ" ועל מעורבותו של ויינברג בבחירת אנשי המטרה.
למרות שוויינברג ביצע מעשי נוכלות רבים, הוא התחמק מעונש מאסר של 3 שנים וקיבל תשלום של 150,000 דולר בעקבות המבצע.
בסופו של דבר, כל ההרשעות של המבצע החזיקו מעמד בערעורים, אם כי מספר שופטים מתחו ביקורת על הטקטיקות בהן השתמש ה-FBI ועל הדרך בה ה-FBI ומחלקת המשפטים פיקחו על המבצע.
בהמשך לתיאורים הראשוניים של המבצע בעיתונות, קיים הקונגרס סדרה של דיונים לבחינת מבצעים חשאיים של ה-FBI והקווים המנחים החדשים של סיווילטי למבצעים אלה.
תת-הוועדה לזכויות אזרח וזכויות חוקתיות החלה לקיים דיונים בנושא במרץ 1980 ופרסמה את דוח מסקנותיה באפריל 1984. בין הנושאים הבעיתיים שעלו בדיונים היו המעורבות של הסוכנים החשאיים בפעילות בלתי חוקית, האפשרות של הפלה בפח של הנחקרים, הסיכוי של פגיעה במוניטין של חפים מפשע והאפשרות לערער את הזכות הלגיטימית לפרטיות.
במרץ 1982, לאחר שדן בהחלטה לסלק את הסנאטור ויליאמס עקב מעשיו שהוקלטו במבצע, הקים הסנאט ועדה לבחינת פעולות חשאיות.
בדצמבר 1982, הגישה הוועדה את מסקנותיה הסופיות, שבעיקרון תמכו בשיטה החשאית אבל הבחינו שהשימוש בה .
מסמכי ה-FBI שנחשפו מאוחר יותר בהתאם לחוק חופש המידע, שהכילו קטעי עיתונות ומכתבים שנשלחו ל-FBI, הראו תגובות מעורבות של הציבור האמריקאי.
חלק מהציבור תמך ב-FBI, בעוד חלק אחר טען כי המבצע היה בעצם מלכודת שהוטמנה בהוראתם של אנשי FBI תאבי נקמה, שנעקצו קודם לכן בחקירות של הקונגרס על אירועים של אלימות משטרתית.
הקונגרס המשיך לדון במבצעי עוקץ זמן רב, ויצר קווים מנחים רבים נוספים לאורך השנים:
הקווים המנחים של סיווילטי (The Civiletti Guidelines) – 1980 - 1981
הקווים המנחים של סמית' (The Smith Guidelines) – 1983
הקווים המנחים של רינו (The Reno Guidelines) – 2001
במהלך המבצע, מסר ה-FBI יותר מ-400,000 דולר ב"שוחד" לאנשי קונגרס ונציגהם.
הבמאי הצרפתי לואי מאלה (Louis Malle) עיבד את סיפור המבצע לתסריט של סרט בשם "Moon Over Miami" ("ירח מעל מיאמי"), אך בעקבות מותו של השחקן ג'ון בלושי במרץ 1982, שהיה מיועד לגלם את ויינברג, בוטלה הפקת הסרט.
תוכנית המערכונים "סאטרדיי נייט לייב" הציגה מערכון פרודי על המבצע ב-9 בפברואר 1980. תוכנית הערב "Fridays" המשודרת בשידור חי, הציגה פרודיה על המבצע בשם "Abscam Camera" ("מצלמת עבסקם"), הרומז לביטוי "Candid Camera" ("מצלמה נסתרת").
המבצע הוזכר גם בפרק של הסדרה הקומית "סיינפלד" בשם "The Sniffing Accountant" ("רואה החשבון המושך באף").
האמן פרינס התייחס לסיפור המבצע בשיר "Annie Christian" באלבומו משנת 1981, "Controversy".
המבצע הוזכר גם בסרט "דוני בראסקו", כאשר אחד הסוכנים הציע להשתמש בסירה במבצע חשאי כדי להרשים איש מאפיה בכיר.
ב-2013 סיפור המבצע עובד לסרט קולנוע בשם "חלום אמריקאי" בבימויו של דייוויד או.
עלילת הסרט משתמשת במבצע כבסיס בלבד, בעוד רוב האירועים המתוארים בסרט הם בדיוניים.
הכתובית המוצגת בתחילת הסרט מצהירה כי ().
Academia.edu היא רשת חברתית מקוונת עבור אקדמאים, שמטרתה לקשר בין אקדמאים בעלי תחומי עניין ומחקר משותפים.
בעזרת האתר, ניתן לשתף מאמרים, לעקוב אחר תפוצתם ולקרוא מאמרים בתחום מחקרי מסוים.
האתר הושק בספטמבר 2008, ואליו נרשמו כ־41 מיליון משתמשים, והועלו כ־18 מיליון טקסטים (נכון ליוני 2017).
משרדי החברה המפעילה ממוקמים בסן פרנסיסקו שבקליפורניה, והיא מעסיקה 23 עובדים.
האתר מכריז כי הוא תומך בתנועות מדע פתוח וגישה פתוחה, ובפרט בהפצה מיידית של חומרים מחקריים, ובמערכת בקרת עמיתים שמתרחשת בזמן ההפצה ולאחריה ולא לפניה.
עם זאת, האתר אינו מאגר גישה פתוחה ואינו מומלץ בידי תומכי מאגרים לגישה פתוחה.
טענותיהם המרכזיות של הדוחים אותו היא היותו אתר מסחרי, וחוסר האפשרות להעביר מידע ממנו לאתרי גישה פתוחה.
TechCrunch ציין כי האתר מעניק למשתמשיו "דרך יעילה ועוצמתית להפיץ את מחקריהם".
"Academia.edu" אינה אוניברסיטה או מוסד להשכלה גבוהה אחר, ולכן אל לה להיות מזוהה בעזרת סיומת האינטרנט ".edu", המשמשת מוסדות מסוג זה.
למרות זאת, שם המתחם "Academia.edu" נרכש ב־1999, טרם התקנות המאפשרות רק למוסדות על־תיכוניים מוכרים להחזיק בסיומת ".edu".
כל האתרים בעלי הסיומת ".edu" שנוצרו לפני 2001 הוכשרו בדיעבד, גם אם לא היו מוסדות להשכלה גבוהה.
מבקרים שונים ראו בשימוש בסיומת ".edu" בעייתיות מסוימת.
קת'לין פיצפטריק, האחראית על תקשורת מדעית באגודה לשפות מודרניות אמרה כי היא מוצאת את השימוש בסיומת בעייתי ביותר, מפני שהסיומת יכולה להטעות אנשים, ולגרום לחשוב שזהו מוסד חינוכי, ולא חברה למטרות רווח.
עם זאת, בקשריה עם הוועדה לניירות ערך ובורסות של ארצות הברית משתמשת החברה בשם "Academia Inc.".
Absolutely Free הוא אלבומה השני של להקת אמהות ההמצאה (The Mothers of Invention), בהנהגת פרנק זאפה, שיצא בשנת 1967.
מילות השירים באלבום זה ממשיכות בקו של קודמו, ומאופיינות בסאטירה פוליטית וחברתית.
הסגנון המוזיקלי, לעומת זאת, התפתח לכיוונים ניסיוניים יותר.
האלבום מורכב משתי מיני-סוויטות, כל אחת מרכיבה צד אחד בתקליט המקורי: "Absolutely Free" (צד א') ו-"The M.O.I.
הסגנון המוזיקלי ברובו מתבסס, בדומה לאלבום הקודם, על סגנון הדו-וופ ועל שורשי הרית'ם אנד בלוז, אך מתקדם לכיוונים ניסיוניים בהרבה מקודמו.
עצם רעיון המיני-סוויטה הכפולה נחשב חדשני יחסית.
השימוש באפקטים קוליים, איכות ההקלטה, הקונספט המחבר את השירים ומאפיינים נוספים באלבום יגיעו למימוש מלא באלבום הבא של הלהקה.
האלבום מציג תחביב נוסף של זאפה - לשלב רפרנסים מוזיקליים לשירים אהובים עליו בשיריו שלו.
כך, למשל, נבנה השיר הפותח "Plastic People" על בסיס שיר הרית'ם אנד בלוז "Louie Louie".
האלבום מלא באזכורים, לעיתים אף ציטוטים מלאים, של יצירותיו של המלחין איגור סטרווינסקי (שהיווה מקור השפעה משמעותי על יצירתו של זאפה) ואחרים.
כל השירים נכתבו והולחנו על ידי פרנק זאפה.
פרנק זאפה - גיטרה, ניצוח, קולות
ג'ימי קרל בלאק - תופים, קולות
ריי קולינס - קולות, הרמוניקה, טמבורין
רוי אסטרדה - גיטרה בס, קולות
בילי מנדי - תופים, כלי הקשה
ג'ים פילדר - גיטרה, פסנתר
בנק גרדנר - כלי נשיפה מעץ
ליסה כהן - קולות (סוזי קרימצ'יז)
ג'ון בלקין - גיטרה בס
ג'ים גצוף, מרשל סוסון - כינור
ג'ון רולטה - קלרינט קונטרה-בס
הרב כהן - אפקטים קוליים
טרי גיליאם ואחרים - קולות רקע
פרנק זאפה - מפיק, מעבד
קל שנקל, פרנס דוברוני - עיצוב העטיפה
Above and Beyoncé: Video Collection & Dance Mixes הוא אלבום רמיקס ואלבום וידאו של הזמרת-יוצרת האמריקאית, ביונסה.
האלבום יצא לאור ב-16 ביוני 2009, על ידי חברות התקליטים קולומביה רקורדס ומיוזיק וורלד, באופן מצומצם לחנות הדיגיטלית וולמרט ולחנות J&R, אך מאוחר יותר הוא הפך גם לזמין בפלטפורמות אחרות.
עם יציאתו נכנס האלבום אל המקום ה-35 במצעד הבילבורד 200.
האלבום מכיל שני תקליטורים, כאשר הראשון מכיל אוסף של קליפים לשירים מתוך אלבומה השלישי ואילו הדיסק השני מכיל רמיקסים לשירים מתוך אלבומה השלישי.
האלבום הגיע בשיאו למקום ה-35 במצעד האלבומים האמריקאי, למקום השני במצעד אלבומי הדאנס והאלקטרוניקה ולמקום ה-23 במצעד אלבומי ה-R&B וההיפ-הופ.
האלבום קיבל ביקורות חיוביות ממבקרי המוזיקה ואף היה מועמד לפרס גראמי על הרמיקס לשיר "Ego" בקטגוריית "שיתוף הפעולה הטוב ביותר בשירה/ראפ".
מדינהתאריך יציאהפורמטחברת תקליטיםמקוריפן16 ביוני 2009תקליטור+DVD (מוגבל לוולמרט ול-J&R)סוני מיוזיקארצות הבריתהורדה דיגיטלית • תקליטור+DVDקולומביה • מיוזיק וורלדגרמניה18 ביוני 2009תקליטור+DVD (מוגבל לוולמרט ול-J&R)סוני מיוזיקקנדה18 באוגוסט 20093 בנובמבר 2009תקליטור+DVDבריטניהתקליטי RCAארצות הבריתקולומביה • מיוזיק וורלדאוסטריה1 בפברואר 2010הורדה דיגיטליתסוני מיוזיקקנדהשווייץארצות הבריתקולומביה • מיוזיק וורלד
About a Girl (בתרגום חופשי: על נערה) הוא שיר של להקת הרוק האמריקאית נירוונה.
השיר נכתב על ידי סולן הלהקה, קורט קוביין, ויצא לאור כחלק מאלבום הבכורה Bleach ב-15 ביוני 1989.
ב-18 בנובמבר 1993 הופיעה הלהקה בתוכנית הטלוויזיה MTV Unplugged במהלכה ביצעה שיר זה ושירים נוספים בגרסאות אקוסטיות.
ב-24 באוקטובר 1994, מספר ימים לפני צאתו לאור של אלבום ההופעה MTV Unplugged in New York ולצורך קידום מכירותיו, הוציאה הלהקה את הביצוע האקוסטי של השיר כסינגל.
היה זה הסינגל הראשון שהוציאה לאחר מותו של קוביין.
על פי צ'אד צ'אנינג, המתופף של הלהקה בעת שחרור אלבום הבכורה, כאשר נחשף לשיר לראשונה ושאל על המשמעות שלו ענה קוביין "זה על נערה."
הנערה, על פי ספרו הביוגרפי של מיכאל אזרד על הלהקה "Come as You Are: The Story of Nirvana", הייתה טרייסי מרנדר, בת זוגו של קוביין באותה העת.
השיר נכתב, ככל הנראה, בעקבות מרנדר ששאלה את קוביין מדוע מעולם לא כתב שיר עבורה, והוא מדבר על מערכת היחסים הרעועה בין השניים הנגרמה, בין היתר, בעקבות דרישתה של מרנדר מקוביין שימצא עבודה.
בסרטו התיעודי של ניק ברומפילד "Kurt & Courtney" חשפה מרנדר כי קוביין מעולם לא סיפר לה שהשיר מדבר עליה, אלא גילתה זאת רק לאחר שקראה את ספרו של אזרד.
השיר קיבל בעיקר ביקורות חיוביות ושבחים, מבקרים רבים ציינו שהשיר מהווה עדות מוקדמת לכישרונם של קוביין וחברי הלהקה.
מגזין הרולינג סטון הציב את השיר במקום השמיני ברשימה המדרגת את כל 102 שירי הלהקה.
עיתון הגרדיאן הציב את השיר במקום זהה ברשימה המדרגת את 20 שירי הלהקה הטובים ביותר.
כמו כן, המגזין פיצ'פורק הציב את השיר במקום ה-112 ברשימה המדרגת את 200 השירים הטובים ביותר של שנות ה-80.
Abriendo Puertas (בעברית: "דלתות פתוחות") הוא אלבומה השישי של הזמרת גלוריה אסטפן ואלבומה השני בשפה הספרדית.
האלבום יצא בספטמבר 1995 על ידי אפיק רקורדס.
בעקבות הצלחת אלבום הבכורה שלה בשפה הספרדית Mi Tierra, החליטה אסטפן להוציא אלבום נוסף בשפה הספרדית שזו שפת האם של הוריה.
בהמשך לאלבומה הקודם בספרדית האלבום מושפע ממוזיקה קובנית; מוזיקה מדינת קובה בה נולדה אסטפן.
האלבום נכתב על ידי קייק סנטנדר והופק על ידי בעלה אמיליו אסטפן.
האלבום זכה להצלחה כאשר זכה בפרס בטקס פרסי המוזיקה הלטינית "Latin American musical styles" ובפרס גראמי בקטגוריית "האלבום הטרופי/סלסה הטוב ביותר" מה שהיווה את פרס גראמי השני של אסטפן.
בנוסף הוא גם זכה להצלחה מסחרית כאשר מכר 600 אלף עותקים בארצות הברית (זכאות למעמד זהב), 600 אלף עותקים בספרד (מעמד של 6 פלטינות), 250 אלף עותקים בקולומביה (מעמד 4 פלטינות) ו-60 עותקים בארגנטינה (מעמד פלטינה).
גם באירופה האלבום זכה להצלחה כאשר מכר מיליון עותקים ביבשת ובכך קיבל מעמד של פלטינה אירופאית.
במצעד האלבומים הספרדי האלבום הגיע למקום הראשון ולמקום השני במצעד האלבומים הלטיני של בילבורד.
Absolute Candor (בעברית: כנות מוחלטת) הוא הפרק הרביעי בעונתה הראשונה של סדרת הטלוויזיה המדע בדיונית האמריקאית "מסע בין כוכבים: פיקארד".
הפרק נכתב על ידי יוצר הסדרה, מייקל שייבון, ובוים על ידי ג'ונתן פרייקס.
הפרק הועלה ב-13 בפברואר 2020 לשירות הסטרימינג CBS All Access ולמחרת לשירות הסטרימינג פריים וידאו.
האיפור הפרוסתטי בפרק זה זכה בפרס אמי לשנת 2020.
עלילת הסדרה מתרחשת בשנת 2399. ז'אן לוק פיקארד נפגש בדאג' וסוג'י, בנותיו של דאטה, ויוצא למסע על מנת להציל את גזע האנדרואידים מהשמדה בידי הז'אט ואש, פלג רומולאני קיצוני שמטרתו להשמיד את כל החיים המלאכותיים בגלקסיה.
אל פיקארד מצטרפת חבורה אקלקטית של אנשים שלכל אחד מהם מטען משלו.
שם השחקן/יתשם הדמות פטריק סטיוארט ז'אן לוק פיקארד אליסון פיל ד"ר אגנס ג'וראטי איזה בריונס סוג'י אשה אוון אווגורה אלנור מישל הארד ראפי מוסיקר סנטיאגו קבררה כריסטובל ריוס הארי טרדוויי נארק ג'רי ראיין שבע מתשע פייטון ליסט נאריסה אמירה ואן זאני רבקה וילסוקי ראמדה
הפרק נפתח בפלשבק לשנת 2385, בביקורו האחרון של פיקארד בכוכב הלכת ושתי, אחד מהאתרים אליהם פונו הרומולאנים מהטריטוריות שעתידות להיפגע מהסופרנובה של כוכב הבית שלהם.
נראה שהרומולאנים משגשגים במקומם החדש, ושהשיקום מוצלח.
הרומולאנים נרגשים לראות את פיקארד ומתקהלים סביבו, ופיקארד מבטיח להם שהפדרציה תמשיך לסייע להם להתאקלם במקום.
ילד בשם אלנור רואה את פיקארד, ומדווח מיד לנזירות הקוואט מילאט הרומולאניות.
זמן קצר לאחר מכן מגיע פיקארד למגורי הנזירות ומברך את הנוכחות.
אחת הנזירות, זאני, מציינת שאלנור חיכה לשובו של פיקארד בקוצר רוח.
אלנור הנרגש שואל את פיקארד אם הביא לו מתנה, ופיקארד מגיש לו את הספר שלושת המוסקטרים.
זאני נוזפת בילד על התלהבותו ומציינת שפיקארד אינו מחבב הבעת רגש וילדים.
אלנור נעלב אך פיקארד מבטיח לו שהוא מחבב אותו מאוד, ומבטיח שיקריא לו את הספר בהמשך.
פיקארד מודה לזאני וליתר נזירות הקוואט מילאט על עזרתן בשיכון מחדש של הרומולאנים ומציין שהפדרציה חבה להם חוב גדול.
זאני ופיקארד משוחחים על אלנור, ילד יחיד בין נשים רבות.
פיקארד מבטיח שינסה למצוא לו בית הולם יותר.
בהמשך פיקארד מקריא לאלנור את הספר שהביא לו ומלמד אותו סיוף, כשלפתע הוא נקרא בקשר על ידי ראפי מוסיקר, ומגיב "למה כוונתך שהסינתטיים התקיפו את מאדים?".
פיקארד מסביר לנזירות את שאירע, ומבטיח להן שלא ייתן לתקרית להפסיק את משימת פינוי הרומולאנים.
הוא מוסיף שיחזור בהקדם, ומשתגר בחזרה לחללית בעוד אלנור מביט בו ממקום מסתור.
הלה סירנה משייטת במהירות עיוות, וד"ר ג'וראטי משוחחת עם קפטן ריוס.
ראפי מצטרפת אליהם, זועמת על שגילתה שהספינה שינתה מסלול מבלי שאיש טרח לעדכן אותה על כך.
ריוס מעדכן אותה שפיקארד ביקש לעצור בכוכב הלכת ושתי בדרך לכוכב הלכת פריקלאוד (Freecloud, ענן חופשי).
פיקארד שוהה בינתיים בחדרו, העתק הולוגרפי של שאטו פיקארד, ביתו שבצרפת.
ראפי מתפרצת לחדרו ומבקשת לדעת מדוע החליט לבקר ב-ושתי במקום לטוס ישירות לפריקלאוד.
אל השניים מצטרף ריוס, והם יושבים לשתות כוס תה.
פיקארד מסביר שהוא להוט להגיע לפריקלאוד בדיוק כמוה.
ריוס מציין שאזור קיריס בו שוכנות ושתי ופריקלאוד נשלט בימינו על ידי קבוצות פושעים, מבריחים ומצביאים ששים אלי קרב, דוגמת קאר קנטר, ששולט באזור ביד רמה בעזרת ציפור טרף רומולאנית עתיקה.
ראפי נוזפת בריוס על שלא טרח לעדכן את פיקארד מראש, אך ריוס טוען שחשב שפיקארד מודע לנושא.
פיקארד מציין שאזור קיריס נשלט על ידי סיירי פנריס, ולכך מגיב ריוס שסיירי פנריס אינם שולטים עוד באזור בשל היעדר מקורות מימון ומשאבים.
ראפי מזכירה ש-ושתי מאכלס רבים מבני תנועת הלידה מחדש הרומולאנית, ומביעה ספק שפיקארד יצליח לרתום את אחת מנזירות הקוואט מילאט למטרתו.
כשג'וראטי תוהה לפשר האמירה מסבירה ראפי שפיקארד מבקש לשכור מתנקש.
פיקארד מבהיר שהנזירות אינן מתנקשות וכי הוא מקווה שאחת מהן תחליט לסייע להם.
הוא מזכיר כיצד סייעו הנזירות לראפי ולו בפינוי הרומולאני ומזכיר שהנזירות הן לוחמות ללא חת, ושאפילו הטאל שיאר חוששים מהן.
למרות ספקנות מצדו של ריוס, פיקרד משוכנע שמטרתו תיחשב בעיניהן כראויה וגם אם לא, דרכן, דרך הכנות המוחלטת, תחייבן לומר לו זאת באופן ישיר.
כשראפי מתעקשת לעבור ב-ושתי אחרי הביקור בפרי קלאוד פיקארד מציין שאינו יודע מתי יעבור באזור שנית, ולכן מבקש לנצל את ההזדמנות ולבקר ב-ושתי כעת.
על קוביית הבורג סוג'י בוחנת הקלטות ישנות של ראמדה משוחחת על "גאנמאדאן" ("יום ההשמדה"), המקבילה הרומולאנית ליום הדין, שיביא למות כל החיים באשר הם, כששדים כבולים יענו לקריאתו של סב-צ'נב, המשמיד, השם בו כינתה את סוג'י.
הלה סירנה מגיעה ל-ושתי ונתקלת במערך ההגנה הכוכבי שסיירי פנריס סייעו להתקין.
ראפי מגלה שאחת לחצי שעה נפתחת המערכת על מנת לאפשר לספינות מורשות להיכנס.
ראפי מציינת שלא השיגה הרשאה גם כשציינה שפיקארד נמצא על הסיפון, וריוס מציע שוחד.
פיקארד משוגר לקרקע ונדהם לגלות עד כמה הוזנח מרכז השיקום הרומולאני ב-14 השנים שחלפו.
מרכז השיקום מאוכלס בצפיפות בפליטים רומולאנים וסובל מעוני, הזנחה וסכסוכים בין גזעים.
בניגוד לקבלת הפנים החמה לה זכה בביקורו האחרון, הרומולאנים מתעלמים הפעם מקיומו.
חלק מהנוכחים מביטים בו בזעם, ונראה שרומולאני אחד מאותת במכשיר הקשר על הגעתו של פיקארד.
פיקארד מגיע לבית הקוואט מילאט שם הוא פוגש את זאני ומברך אותה.
זאני וחברותיה למסדר מופתעות לראותו, אך מברכות אותו בחזרה.
פיקארד שמח על קבלת הפנים, מסביר לזאני שאף על פי שאין לו זכות לעשות כן, הוא מבקש את עזרתה פעם אחת אחרונה.
לפתע נשמע קול רעש ואל החדר מתפרץ אלנור, בוגר.
הוא מתנצל ולפתע מגלה שפיקארד בחדר, עומד מולו.
סוג'י עוקבת אחר מצבה של ראמדה, ומאשימה את עצמה במצבה.
נארק מספר לה שראמדה הייתה תמיד נשמה מעונה, והשניים חולקים בקבוק אלכוהול רומולאני.
סוג'י מספרת לנארק שהיא חושדת שהוא חבר בטאל שיאר.
הוא מכחיש אך מודה שגם אם היה חבר טאל שיאר היה מכחיש זאת.
סוג'י מבקשת להבין מה קרה על השיינור בעת התקפת הבורג.
נארק מציין שאין לו גישה לרשומות של הבורג, אך הוא יודע למי יש.
השניים יוצאים יחד בהדרכת נארק, דרך פתחי האוורור, ומתנשקים בדרך.
נארק מציין שבדק וגילה שסוג'י לא הייתה בין נוסעי האליסון, למרות טענתה בנושא קודם לכן.
סוג'י מתרגזת עליו, אך אז הוא מציע לה את קובצי המידע החסויים לגבי השיינור מספינת הבורג.
על הלה סירנה ראפי קולט שדר לפיו פיקארד זוהה על ושתי, והרומולאנים הוזעקו למקום.
פיקארד מסרב להשתגר בחזרה לספינה, מאחר שהוא רוצה להמשיך לשוחח עם הקוואט מילאט.
ראפי מזהירה אותו שלרונולאנים יש טינה עזה נגדו, בשל העבר, אך פיקארד טוען שהוא בטוח כשהוא אצל הקוואט מילאט.
ריוס מאתר ספינה שמגיעה לאזור, ומתברר שמדובר בציפור הטרף הרומולאנית העתיקה של קאר קאטאר.
פיקארד מבקש מצוות הלה סירנה להגן על עצמם, ומנתק את הקשר.
פיקארד וזאני ממשיכים לשוחח וזאני מספרת לפיקארד שרוב חברות המסדר הן לוחמות להשכרה.
פיקארד מוודא שחברות המסדר עדיין קושרות את עצמן למטרה, ושאני מבהירה שאם המטרה ראויה, אז כן.
אלנור רוגז על פיקארד שמסרב לקבל ממנו ארוחה ויוצא מהבית בסערה.
פיקארד מיוסר על שלא נמצא לאלנור מקום מגורים קבוע, ועל שמצבם של מחנות הפליטים הרומולאנים התדרדר כל כך מאז שהפדרציה הפסיקה לתמוך בהם.
זאני מציינת שמפני שפיקארד לא הציל את כולם, הוא לא הציל למעשה אף אחד, ופיקארד מגיב שנתן למושלם להפוך לאויבו של הטוב מספיק.
כשזאני שואלת את פיקארד מה מטרתו, הוא מספר לה שהוא עומד להילחם בטאל שיאר, וזאני ממליצה לו לדבר עם אלנור.
אלנור לא יכול אמנם להיות חבר בקוואט מילאט, שכן הוא גבר, אך הוא בעל כישורי לחימה מעולים.
היא מוסיפה שאף על פי שהמשימה יכולה לגזול את חייו של אלנור, היא תשמח לדעת שהוא סיים את חייו בעודו חי, ולא בעודו גוסס על ושתי.
פיקארד מבקש מאלנור לסייע לו במטרתו.
הוא מספר לאלנור על הגילוי לפיו לדאטה יש צאצאים, שאחת מהן נרצחה מולו ושעליו למצוא את התאומה לפני שהטאל שיאר יגיעו אליה.
אלנור מבין שמדובר באנדרואידים ושואל את פיקארד מדוע הוא זקוק דווקא לו, למטרה כל כך בלתי מושגת.
פיקארד מסביר שאלנור צעיר ומוכשר, וכי זאני המליצה עליו.
פיקארד מציין שהוא מעריך שמטרתו עומדת בקריטריונים של הקוואט מילאט, אך אלנור נזכר שפיקארד נטש אותו על הכוכב בילדותו ועוזב בכעס.
פיקארד מוכן עזוב את הכוכב, שבע דקות לפני חלון ההזדמנויות הבא לשיגור.
בעודו ממתין לחלון השיגור הוא מגלה שהמסעדה בככר מגישה אוכל רק לרומולואנים ומחליט להיכנס בכל זאת.
הוא מברך את הרומולאנים הכעוסים במסעדה ומתיישב.
טנגם אדרב, סנאטור רומולאני שעבר, מתעמת איתו ומזכיר לו איך עמד מול הסנאט הרומולאני כמייצגו של צי הכוכבים והבטיח סיוע שצי הכוכבים לא נתן בסופו של דבר.
הוא מציין שהוא זוכר כיצד פיקארד פיקד על צי ספינות מדגם וולנברג שנועדו להוביל רומולאנים.
הוא כועס על פיקארד שנכנע ולא התאמץ להמשיך את משימת הפינוי, מאשים אותו בהונאה מכוונת שנעדה לפצל ולבלבל את הרומולאנים וכשפיקארד מכחיש זאת, הוא קורא לחבריו.
אדרב מבקש מאחד מחבריו לתת לפיקארד חרב, במטרה להילחם עם פיקארד בדו-קרב, אך פיקארד מסרב להילחם.
כשאדרב מכריח אותו, פיקארד מצליח להגן על עצמו אך משליך את הלהב, מודיע שוב על סירובו להילחם.
בשלב זה מופיע אלנור ומבקש מאדרב "בחר בחיים".
אדרב מנסה לתקוף שנית ואלנור מגיב במהירות עצומה, מכניע את חבריו של אדרב ועורף את ראשו של אדרב עצמו באומרו "אני מצר על בחירתך".
אלנר מכריז בפני הקהל שמעתה הוא הגאלאנחקאי של פיקארד וכי מי שיתקוף את פיקארד בוחר למות מחרבו של אלנור.
פיקארד מבקש מאלנור להוריד את נשקו, פונה לקהל ומסביר שהוא מודע לכך שהן הוא והן הפדרציה אכזבו את הרומולאנים.
הוא מתנצל על כך, ומביע חרטה על הקורבנות הרבים כתוצאה משבירת ההבטחה שנתנה הפדרציה.
לנור מבין שמילותיו של פיקארד מתייחסות גם אליו באופן פרטני.
ריוס מודיע לפיקארד שניתן לשגרם לספינה.
אחד מחבריו של אדרב שולף את הדיסראפטור שלו, אך לפני שהוא יורה, פיקארד ואלנור כבר שוגרו לחללית.
על החללית, פיקארד נוזף באלנור שהרב את אדרב.
אלנור מציין שאדרב בחר במוות, שכן בחר להילחם באיש הקוואט מילאט.
פיקארד מבהיר לאלנור בתוקף שהוא יבחר במי ומתי יילחם אלנור.
כשפיקארד שואל את אלנור מה גרם לו לשנות את דעתו לגבי לקח המשימה על עצמו, הוא עונה שהמשימה עומדת בקריטריונים של הקוואט מילאט.
ג'וראטי שואלת מה הקריטריונים של הקוואט מילאט, ופיקארד משיב שגאלאנחקאי יסכים לקשור את עצמו למטרה, רק אם היא אבודה.
נאריסה נכנסת לחדרו של נארק ומעירה אותו.
היא לועגת לו על המפגשים המיניים עם סוג'י.
נארק טוען שהוא מתעניין באובססיה של סוג'י בראמדה, ומה באמת קרה כשקוביית הבורג הטמיעה את השיינור, וכיצד קרה שצוות הספינה והנוסעים איבדו כולם את שפיותם לאחר ההטמעה.
נארק מציין שהוא חושש שאם ילחץ יותר מדי סוג'י תופעל ותמות, בדומה לדאג'.
כשנאריסה מזכירה לו שהמטרה היא לחסל את האנדרואידים, הוא מציין שבכוונתו לחסל את כולם, אך עליו לדעת תחילה מאין הם מגיעים והתשובה לשאלה זו נמצאת אצל סוג'י.
נאריסה מזכירה לו שסוג'י היא "סב-צ'נב" (הורסת העולמות), ומקציבה לו שבוע להוציא מסוג'י היכן נמצא עולם הבית של האנדרואידים, ואם לא יצליח היא תיקח את הדברים לידיה.
בינתיים מעל ושתי, ציפור הטרף של קאר קנטר פותחת באש על הלה סירנה.
ריוס מנצל את מערכות הנשק הפרימיטיביות של ציפור הטרף על מנת להתחמק, אך מציין שהבעיה היא רשת הביטחון של ושתי.
כשהספינה נפגעת הוא מפעיל את אמט, הולוגרמת הטקטיקה של הלה סירנה, אך ציפור הטרף מצליחה לקרב את הלה סירנה עוד ועוד לעבר מערכת ההגנה של הכוכב.
ברגע זה מופיעה לפתע ספינה קטנה ובלתי מזוהה שתוקפת את ציפור הטרף.
יחד עם הלה סירנה הם מצליחים לפגוע בציפור הטרף, אך הספינה הקטנה נפגעת.
ראפי מעדכנת שהטייס בספינה הקטנה קורא להם ומבקש רשות להשתגר ללה סירנה.
רגע לפני שהספינה מתפוצצת הם מצליחים לשגר את הטייס לגשר הלה סירנה, ומתברר שמדובר בלא אחרת משבע מתשע.
השניים מזהים זו את זה.
שבע אומרת לפיקארד שהוא חייב לה ספינה ומאבדת את הכרתה.
בשנת 2020 זכה הפרק בפרס אמי בקטגוריית האיפור הפרוסתטי.
הפרס הוענק בטקס וירטואלי, לראשונה בהיסטוריה של הטקס, עקב מגפת הקורונה.
הסדרה הייתה מועמדת לחמישה פרסי אמי בגין שלושה פרקים, אך בסופו של דבר זכתה רק בפרס זה, היחיד שהפרק היה מועמד לו.
בפרק מגיע פיקארד לכוכב הלכת ושתי, בו מתגוררים פליטים רומולאנים רבים.
הדבר אילץ את ג'יימס רוברט מקינון, ראש מחלקת האיפור בסדרה, להעסיק 107 מאפרות ומאפרים על הסט (בשיתוף עם הפרק "Stardust City Rag" שצולם באותו הזמן והיה אף הוא מועמד לפרס, אך לא זכה בו), וכן קופסאות של אוזניים, גבות ומצחים.
מקינון ציין כי האתגר המרכזי בפרק היה העובדה שבניגוד להרבה גזעי חייזרים אחרים, הרומולאנים הם בעלי צבע עור אנושי, מה שמקשה על הסתרת התוספות הפרוסטיות כך שייראו כחלק מהגוף באופן אמין.
בשנת 2021 הייתה קריסטין ביסלין קלארק מועמדת לפרס גילדת מעצבי התלבושות עבור התלבושות בפרק, אך הפסידה את הפרס לטובת שי קאנליף שזכתה בו עבור הפרק "Parce Domine" בסדרה וסטוורלד.
לפרק ציון 7.2 באתר האינטרנט IMDb.
באתר Rotten Tomatoes זכה הפרק לציון 89 על בסיס 18 ביקורות, כשהקונצנזוס של המבקרים אומר שהפרק "מוציא לאור את האינטראקציות בין אנשי הצוות הנועז באופן יעיל, ובמקביל מצליח לשפוך אור ותובנות על אירועים בעברו של פיקארד".
כריסטיאן בלאוולט מאתר Indiewire ציין שהפרק הוא הטוב ביותר ששודר עד לאותו היום, ושהסדרה תופסת כיוון חדש אחרי שלושה פרקים של דרמה שקטה ומהורהרת, ונכנסת לטריטוריה של הרפתקאות מלהיבות.
הפרק קיבל ציון את הציון B+.
קייטי ברט, מהאתר Den of Geek, ציינה אף היא שאחרי שלושה פרקים איטיים פיקארד חוזר לעצמו, וטענה שהקטעים החזקים ביותר בפרק הם אלו שבהם חוזרת העלילה לעבר, לביקורו האחרון של פיקארד ב-ושתי, ופגישתו עם זאני ואלנור הילד.
היא נתנה לפרק ציון של ארבעה כוכבים (מתוך חמישה).
בפרק זה מופיעה לראשונה דמותו של אלנור.
דמותו הפיזית של אלנור; פנים עדינים, שיער ארוך וחלק ואוזניים מחודדות; שמו, והעובדה שהוא סייף מיומן, גרמו למבקרים רבים לציין את דמיונו לאלפים מסיפוריו של טולקין, והדביקו לו את הכינוי "Space Legolas" (לגולאס חללי) על שם האלף לגולאס, אחת הדמויות הראשיות בטרילוגיית שר הטבעות.
צילומי הנוף הרחבים על כוכב הלכת ושתי הם למעשה מיחזור של צילומים שנערכו בירדן לפרק "The Vulcan Hello" בסדרה "מסע בין כוכבים: דיסקברי", ונערכו מחדש בעזרת אפקטים דיגיטליים.
זהו הפרק הראשון באורך מלא בזיכיון "מסע בין כוכבים" שבו לא מופיעה אף לא דמות אחת במדי צי הכוכבים.
קדם לו הפרק הקצר "Calypso" (משנת 2018) בסדרה "מסע בין כוכבים: מסעות קצרים", המתרחש כאלף שנה לאחר שתי העונות הראשונות של הסדרה "דיסקברי".
הופעתה הראשונה של שבע מתשע, בסוף הפרק, מלווה במספר תווים מתוך נעימת הפתיחה של "מסע בין כוכבים: וויאג'ר".
בפרק מוזכר שבצי שעליו פיקד פיקארד היו ספינות שנבנו במיוחד להובלת פליטים.
שם הדגם אמנם לא מוזכר בפרק עצמו, אך מייקל שייבון, יוצר הסדרה, אישר שמדובר בספינות מדגם "ולנברג".
ספינות אלה נקראות על שמו של ראול ולנברג, חסיד אומות העולם שהציל יהודים רבים ממוות בידי הנאצים בתקופת השואה.
בפרק זה מוצגות לראשונה נזירות הקוואט מילאט הרומולאניות, שהמשיכו למלא תפקיד מרכזי ביקום הטלוויזיוני המתחדש של מסע בין כוכבים, בעונתה הרביעית של "מסע בין כוכבים: דיסקברי".
About Damn Time הוא סינגל שהוקלט על ידי הזמרת-יוצרת האמריקאית ליזו, מתוך אלבום האולפן הרביעי שלה, Special.
השיר יצא לאור ב-14 באפריל 2022, כסינגל המוביל מתוך האלבום.
השיר הגיע לעשירייה הראשונה באוסטרליה, קנדה, אירלנד, ניו זילנד והממלכה המאוחדת ולעשרים העליונים בארצות הברית.
השיר הגיע למקום ה-4 במצעד הבילבורד הוט 100.
השיר מועמד לפרס המוזיקה האמריקאית בקטגוריה שיר הפופ/רוק האהוב ביותר, ולשיר השנה לשנת 2022, בפרס בחירת הקהל, כאשר זכה באחרון.
בטקס פרסי הגראמי 2023, השיר זכה בפרס 'תקליט השנה'.
הפזמון של השיר כולל דגימה של פסנתר הלוקה מהמנגינה של "Hey DJ" משנת 1984. ראניה אניפטוס מבילבורד אמרה של-"About Damn Time" יש פזמון "שגורם להרגשה טובה".
רייצ'ל ברודסקי מ-Stereogum תיארה את השיר כ"גזרת פאנק-פופ עם צלילים קלאסיים בחלקם".
באופן דומה, הסכימו עימה ב-NME.
בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-45 מיליון השמעות.
הווידאו קליפ הרשמי של השיר הועלה לערוץ היוטיוב של ליזו ב-15 באפריל 2022, יום לאחר שיצא כסינגל רשמי ברחבי העולם.
נכון למאי 2022, מונה הצפיות של הקליפ עומד על למעלה מ-23 מיליון צפיות.
הקליפ המלווה לשיר הועמד לארבעה פרסים בטקס פרסי הווידאו קליפים של MTV לשנת 2022 בקטגוריות; קליפ למטרה טובה, שיר השנה, להיט הקיץ, ולקליפ הפופ הטוב ביותר, כאשר זכתה בראשון מביניהם.
ליזו ביצעה את השיר בתוכנית The Late Late Show עם ג'יימס קורדן במרץ 2022. היא ביצעה לראשונה את השיר במלואו בסאטרדיי נייט לייב ב-16 באפריל 2022. ב-28 באוגוסט 2022, ליזו הופיעה עם השיר בטקס פרסי הווידאו קליפים של MTV לשנת 2022, יחד עם שירה "2 Be Loved (Am I Ready)".
המגזין בילבורד סקר את מופעי טקס המוזיקה ודירג את הופעתם במקום השביעי.
אזורתאריך יציאהפורמטחברת תקליטיםמקורעולם14 באפריל 2022הזרמת מוזיקה • הורדה דיגיטליתאטלנטיק • נייס לייףאיטליה15 באפריל 2022רדיו איירפלייהאחים וורנרארצות הברית18 באפריל 2022רדיו שירים עכשוויים למבוגריםאטלנטיק19 אפריל 2022רדיו להיטים עכשווייםרדיו קצבי עכשווירדיו אורבני עכשווירדיו אורבני עכשווי למבוגרים
About Love (בעברית: על אהבה) הוא שיר של הזמרת-יוצרת הוולשית מרינה, שיצא כחלק מפסקול הסרט האמריקאי לכל הנערים.
השיר נכתב על ידי מרינה והרכב קפטן קאטס, המורכב מבן ברגר, ריאן מקמהון וריאן רבין, שגם הפיקו אותו.
השיר יצא להורדה דיגיטלית וסטרימינג כסינגל המוביל של הפסקול ב-7 בפברואר 2020, על ידי קפיטול רקורדס.
השיר הוכרז שבועיים לפני יציאתו לאור, במקביל להכרזה על סיבוב ההופעות האמריקאי של מרינה, שבוטל בסופו של דבר עקב מגפת הקורונה.
"About Love" הוא שיר פופ עם קצב הניתן לריקוד, והוא עוסק באי הוודאות בזוגיות ועל היותה של האהבה בלתי צפויה.
בסרט, נשמע השיר במהלך סצנה שבה הגיבורה מתוודה על אהבה בפני בן זוגה.
"About Love" זכה לביקורות חיוביות בדרך כלל ממבקרי מוזיקה, ותואר כשיר קליט וכרצועה בולטת בפסקול הסרט.
השיר נכנס למצעד ה-Ultratop Top 50 השייך לאזור ולוניה בבלגיה, שם הגיע לשיא במקום ה-38. הוא אף היה מועמד לפרס שיר הפסקול הטוב ביותר בטקס פרסי בחירת הקהל ה-46 בשנת 2020. ב-11 בפברואר 2020 עלה הקליפ המילים הרשמי של השיר לערוץ היוטיוב של קפיטול רקורדס.
ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA).
היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,...
ולא נשאר הרבה ממי שהייתי".
לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט.
בשנת 2019 הוציאה מרינה את Love + Fear, אלבום האולפן הרביעי שלה.
במטרה לקדם את הפרויקט, יצאה הזמרת לסיבוב ההופעות Love + Fear Tour והוציאה את המיני-אלבום השישי שלה, Love + Fear (Acoustic), בספטמבר 2019. לאחר סיום סיבוב ההופעות, החלה לכתוב שירים לאלבום הבא.
בינואר 2020 פרסמה מרינה פוסט בחשבון האינסטגרם שלה, בו אישרה שהיא עובדת על שירים חדשים, וצירפה תמונה עם הכיתוב "Album 5".
"About Love" הוכרז לראשונה ב-29 בינואר 2020 בהודעה לעיתונות על הסרט האמריקאי "לכל הנערים: נ.ב.
אני עדיין אוהבת אותך" של נטפליקס משנת 2020, שם היה רשום כרצועה השלישית ברשימת הרצועות של אלבום הפסקול.
פסקול זה הוא הראשון שהופק עבור זיכיון הסרט לכל הנערים שאהבתי, בעוד ש-"About Love" היה למוזיקה החדשה הראשונה של מרינה מאז Love + Fear בשנת 2019. השיר היה נכתב על ידי מרינה לצד המפיקים בן ברגר, ריאן מקמהן וריאן רבין, החברים בהרכב קפטן קאטס.
מרינה שיתפה פעולה בעבר עם קפטן קאטס באלבומה הקודם, כאשר היו ממפיקי "Superstar", הסינגל השני של האלבום.
"About Love" הושמע במהלך הסצנה האחרונה וכתוביות הסיום של הסרט.
ב-7 בפברואר 2020 יצא "About Love" להורדה דיגיטלית ולשירותי הסטרימינג במדינות שונות, על ידי קפיטול רקורדס.
פסקול הסרט יצא גם הוא דיגיטלית באותו תאריך.
לצד יציאת הסינגל, הכריזה מרינה על תאריכי סיבוב הופעות נוספים בארצות הברית, שתוכננו לאורך אפריל 2020. עם זאת, סיבוב ההופעות בוטל עקב מגפת הקורונה.
ב-11 בפברואר 2020 עלה קליפ המילים לערוץ היוטיוב של קפיטול רקורדס.
הקליפ הופק ובוים על ידי האמנית הפיליפינית ביאנקה ניקדאו, והונפש על ידי גולדמונד פונג.
בנוסף, הפיצה יוניברסל מיוזיק גרופ את גרסת התקליט של הסינגל ברחבי אזור בנלוקס שבאירופה.
מבחינה מוזיקלית, "About Love" תואר כרצועת פופ וכשיר אהבה עם קצב הניתן ריקוד.
בסרט, התנגן השיר בסצנה בה הגיבורה, לארה ג'ין, בגילומה של השחקנית האמריקאית ממוצא וייטנאמי, לאנה קונדור, חושפת את רגשותיה בפני פיטר, בגילומו של השחקן האמריקאי נואה סנטינאו, בו היא מאוהבת.
אליסון סטבלביין מ-Nylon ציינה את "About Love" כאחת ממספר השירי האהבה הניתנים לריקוד המופיעים בפסקול הסרט.
אורכו של השיר הוא 3 דקות ו-34 שניות.
על פי התווים שפורסמו ב-Musicnotes.com, השיר מוגדר בסימן הזמן common, והוא בעל מנעד מתון של 97 פעימות לדקה.
השיר הולחן במפתח דו מז'ור והוא בנוי במבנה של בית, ואחריו קדם-פזמון, פזמון ופוסט-פזמון.
לאורך שני בתי השיר, עוקבת מרינה אחר המהלך ההרמוני "F–C–G-Am–A".
את השיר הנדסו מאני מארוקין ורוברט ווז'יין, שגם היו אחראים למיקסינג ולמאסטרינג, בהתאמה.
בן זוגה לשעבר של מרינה, ג'ק פטרסון, מהלהקה הבריטית קלין בנדיט, שימש כמפיק הקולי של הרצועה.
מבחינה מילית, השיר עוסק באי הוודאות המלווה את שלבי ההתחלה של מערכת יחסים.
מרינה פותחת את השיר בשורות "Started in the strangest way / Didn't see it coming / Swept up in your hurricane / Wouldn't give it up for nothing" ("התחיל בצורה המוזרה ביותר / לא ראיתי את זה בא / נסחפתי בהוריקן שלך / לא הייתי מוותרת על זה לחינם").
לפני יציאתו של "About Love", מייק וואס מ-Idolator כתב לקראת הסינגל: "מבין הרצועות שלא נשמעו עד כה, מעריצי הפופ יתרגשו מהאפשרות של מרינה חדשה".
לאחר יציאתו להורדה דיגיטלית, זכה השיר לביקורות חיוביות בדרך כלל ממבקרי המוזיקה.
מייק ניד, הכותב גם כן ל-Idolator, כתב ביקורת חיובית על השיר, וקבע כי: "אם זה רמז למה לצפות באלבום החמישי שלה, אז אנחנו צפויים ליהנות ממנו".
הוא אף תיאר את השיר כ"מהמם" והמליץ עליו בטור השבועי שלו, "יום שישי של מוזיקה חדשה".
מישל טופהם מ-Leo Sigh נהנתה מהשיר, וציינה כי הוא קליט מאוד.
בביקורת על הפסקול, כתבה סטבלביין כי הכללת הסינגל החדש של מרינה בפסקול הוסיפה לציפייה לסרט.
"About Love" נכנס למצעד ה-Ultratip Bubbling Under של אזור ולוניה שבבלגיה, והגיע בו למקום ה-38 ב-29 בפברואר 2020. השיר שהה בסך הכל שבעה שבועות במצעד.
ב-1 באוקטובר של אותה שנה, הוכרז כי "About Love" מועמד לפרס שיר הפסקול הטוב ביותר בטקס פרסי בחירת הקהל ה-46. עם זאת, הוא הפסיד ל-"Only the Young" של הזמרת-יוצרת האמריקאית טיילור סוויפט, שנכלל בסרט הדוקומנטרי אודותיה, "Miss Americana", מ-2020.
מצעדים ודירוגים (2020) מדינה מצעד מיקום שיאUltratip Wallonia38
מרינה דיאמנדיס – כתיבה, שירה
ג'ק פטרסון – הפקה קולית
מאני מארוקן – מיקסינג, הנדסה
רוברט ווז'יין – מאסטרינג, הנדסה
אזור תאריך יציאה פורמט חברת תקליטים מקור כלל העולם 7 בפברואר 2020 הזרמת מוזיקה • הורדה דיגיטלית קפיטול בנלוקס סינגל CD שיווקי יוניברסל מיוזיק גרופ
(בעברית: "בקשר לאתמול בלילה...") הוא אלבום האולפן השני של הזמרת-יוצרת השוודית-בריטית מייבל.
האלבום יצא לאור ב-15 ביולי 2022, על ידי חברת התקליטים פולידור רקורדס.
הסינגל המוביל מהאלבום, "Let Them Know", יצא לאור ב-18 ביוני 2021. האלבום עצמו משמש כהמשך לאלבום הבכורה של מייבל, High Expectations (2019).
בפברואר 2021, פרסמה מייבל בעמוד האינסטגרם שלה קטע משיר וצילומי מסך של הודעות מעריצים על אלבום האולפן השני שלה.
ביוני 2021, פרסמה מייבל סרטון ברשתות החברתיות שלה המכיל סדרה של צילומים של הקלטה, ביצוע וצילום של שני קליפים, שבסופו של דבר היו אלה של שני הסינגלים הראשונים מהאלבום, "Let Them Know" ו-"Good Luck".
שם האלבום נרמז בסוף הקליפ של "Let Them Know" ובתחילת הקליפ של "Good Luck".
מייבל הכריזה רשמית על האלבום ב-27 במאי 2022.
+ תאריכי יציאות לאור ופורמטים עבור ...About Last Nightמדינהתאריךפורמטחברת תקליטיםמקורעולם15 ביולי 2022הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםפולידור
"Abriendo Puertas" (בעברית: "דלתות פתוחות") הוא שיר של הזמרת גלוריה אסטפן מתוך אלבומה השישי Abriendo Puertas.
השיר פורסם כסינגל הראשון מהאלבום ב-19 בספטמבר 1995 ונכתב על ידי קייק סנטנדר והופק על ידי סנטנדר עצמו ביחד עם בעלה של אסטפן אמיליו אסטפן.
מבחינה מוזיקלית השיר הוא בסגנון הואיינאטו ובסגנון דאנס קובני אשר מבחיינה לירית עוסק באופן מטאפורי בפתיחת דלתות וסגירת פצעים.
עבור השיר יצא קליפ רשמי אשר מראה את אסטפן שרה את השיר תוך כדי שמראים חקלאים שותלים זרעים.
השיר קיבל ביקורות חיוביות ממבקרי המוזיקה אשר שיבחו בעיקר של השימוש בכלבי הנגינה בשיר.
השיר הגיע למקום הראשון במצעד השירים הלטינים של ארצות הברית.
הוא נכלל בהמשך באלבום האולפן שלה Brazil305.
בנוסף הוא גם הגיע למקום השלישי במצעד שירי הדאנס של ארצות הברית ולמקום ה-9 במצעד השירים הטרופיים.
ואף אסטפן הופיעה עם השיר בטקס פרסי הגראמי הלטיני של שנת 2021 כשהיא מופיעה עם העיבוד החדש של השיר כפי שהוא מופיע ב-Brazil305. השיר זכה בפרס שיר השנה בטקס פרסי "Lo Nuestro" ובפרס שיר הדאנס של השנה בטקס פרסי הבילבורד הלטיני.
הזמרת לזלי גרייס ביצעה גרסת כיסוי לשיר בטקס פקסי ה-Lo Nuestro של שנת 2018 כחלק ממופע מחווה לאסטפן.
Absolutely Live הוא אלבום ההופעה הראשון של להקת הרוק האמריקאית הדלתות, שיצא לאור ב-20 ביולי 1970 על ידי חברת התקליטים אלקטרה רקורדס.
האלבום הכפול כולל שירים שהוקלטו בהופעות שנערכו בשנים 1969 ו-1970 במספר ערים בארצות הברית.
הוא כולל את הקטע המלא הראשון של קטע הביצוע "Celebration of the Lizard" ועוד כמה רצועות שלא הופיעו קודם לכן באף הוצאה רשמית של הדלתות.
האלבום הגיע למקום השמיני בבילבורד 200 בספטמבר 1970.
הופעות רבות הוקלטו במהלך סיבוב ההופעות Roadhouse Blues Tour של הלהקה בשנת 1970 כדי ליצור את האלבום Absolutely Live.
המפיק ושותפם הוותיק של הדלתות, פול רוטשילד, טען כי ערך בדקדקנות את האלבום מהופעות רבות ושונות כדי ליצור הופעה מגובשת אחת.
לדברי רוטשילד, ייתכן שהחלק הטוב ביותר של שיר מהופעה אחת חובר יחד עם חלק אחר מאותו שיר מביצוע אחר, בניסיון ליצור "הקונצרט האולטימטיבי".
רוטשילד אמר: "לא הצלחתי להשיג טייקים שלמים של הרבה שירים, אז לפעמים הייתי חותך מדטרויט לפילדלפיה באמצע השיר.
חייבות להיות 2,000 עריכות באלבום הזה".
עם זאת, רוב השירים נלקחו מהופעות של הדלתות ב-Felt Forum בניו יורק ב-17 וב-18 בינואר 1970.
Absolutely Live הוא השחרור הראשון שכלל את היצירה "Celebration of the Lizard" בשלמותה, אשר הוקלטה במקור באולפן במהלך סשנים של Waiting for the Sun אך בסופו של דבר ננטשה.
האלבום כלל גם מספר שירים חדשים: "Love Hides", "Build Me a Woman", "Universal Mind", "Dead Rats, Dead Cats" (בוצע כהקדמה ל-"Break on Through") וגרסאות כיסוי ל-"Who Do You Love?" של בו דידלי ול-"Close to You" של וילי דיקסון (האחרון כולל שירה של הקלידן ריי מנזרק).
בריאיון אמר ג'ים מוריסון: "אני חושב ש-Absolutely Live הוא תיעוד די אמיתי של איך הלהקה נשמעת בלילה טוב למדי.
זה לא הכי טוב שאנחנו יכולים לעשות וזה בטח לא הכי גרוע.
זה תיעוד אמיתי של ערב מעל הממוצע".
באוטוביוגרפיה שלו, מנזרק הסביר את כוונות הלהקה עם האלבום: "רצינו לקבל את החוויה של הדלתות על קלטת.
ובכך אולי נוכל לתפוס את רגע הבריחה.
על פי הביוגרפיה No One Here Gets Out Alive, מוריסון שנא את עטיפת האלבום של Absolutely Live.
הוא שינה את מראהו באופן דרמטי מאז ימיה הראשונים של הלהקה, גידל זקן והשליך את בגדי העור שלו על הבמה בניסיון להתגבר על תדמית "אלוהי הרוק" שלו, אך נחרד לגלות שחברת התקליטים שלו בחרה בתמונה מוקדמת יותר שלו לעטיפה.
בספר Krautrocksampler, מוזיקאי הרוק והסופר הבריטי ג'וליאן קופ תיאר את התמונה של מוריסון כאחת מ"שתי התמונות האהובות עליו בכל הזמנים של זמרי רוק אנד רול".
ריי מנזרק - אורגן, בס קלידים, שירה מובילה בשיר "Close to You", קולות רקע
"Abracadabra" (בעברית: "אַבְּרָקָדַבְּרָה") הוא שיר של הזמרת-יוצרת האמריקאית ליידי גאגא.
הוא יצא לאור ב-3 בפברואר 2025, באמצעות חברת התקליטים אינטרסקופ רקורדס, כסינגל השני מאלבום האולפן השמיני שלה, Mayhem.
השיר, בעל אנרגיית דאנס-פופ וחזות תיאטרלית, הושווה ליצירות קודמות של גאגא.
הווידאו קליפ לשיר פורסם לראשונה במהלך טקס פרסי גראמי ה-67.
זמן קצר לאחר ההכרזה על שמו של אלבום האולפן הבא שלה, Mayhem, נחשף גם כי גאגא תפרסם סינגל חדש, מלווה בווידאו קליפ, במהלך טקס פרסי גראמי ה-67 ב-2 בפברואר.
על פי וראייטי, "Abracadabra" הוא שיר דאנס בעל קצב מהיר.
אורכו של השיר הוא שלוש דקות ו-43 שניות.
השיר בסוגת דאנס-פופ, עם השפעות אלקטרונית והאוס.
הוא כולל ביטים כבדים, קולות סינתיסייזר היפנוטיים והגשה קולית דרמטית המזכירה את להיטיה המוקדמים של גאגא.
חלק מהמבקרים מצאו כי סגנון השיר דומה לזה שבאלבומיה הקודמים The Fame Monster (2009) ו-Chromatica (2020), בהיותו בעל אווירה אפלה ותיאטרלית.
בחלק מ-"Abracadabra" נעשה שימוש במנגינת השיר "Spellbound" של להקת הרוק סוזי והבנשיז.
עם יציאתו, השיר התקבל בשבחים על ידי מבקרי מוזיקה.
לרישה פול מרולינג סטון כתבה כי גאגא "תמיד שואבת השראה מהידע שלה בהיסטוריה של המוזיקה" ותיארה את השיר כ"מצג של חזרתה לפופ האפל, החולק כבוד להשפעות שעיצבו את הקריירה שלה".
רובין מורי מ תיאר את "Abracadabra" כ"יצירת פופ מרתקת שעוברת בין אור לצל בשליטה מקצועית".
אלסנדרו ויאפיאנה, עורך ירחון האופנה , הצביע כי לשיר "קצב חד וקולות סינתיסייזר כבדים, המלווים בקול היפנוטי שנראה שכמעט מעורר טקס פולחני".
קייל דניס מבילבורד תיאר את השיר כ"סינגל דאנס-פופ נפיץ חדש" תוך שהדגיש את "העצימות הגבוהה" שלו, וציין כי הוא נבנה על בסיס האלמנטים האלקטרוניים האפלים שמופיעים בסינגל הקודם שלה, "Disease".
בביקורת במגזין נכתב: "שלא תטעו – ליידי גאגא חזרה.
הסינגל החדש שלה, 'Abracadabra', הוא המנון רחבת-ריקודים פרוע שמחזיר אותנו ישירות לימי The Fame Monster שלה בסוף שנות ה-2000", והוסיפו כי השיר סובב סביב "פזמון שטותי להפליא אך עדיין קליט בצורה שלא ניתן לעמוד בפניה".
אתר המוזיקה הספרדי הכתיר אותו כ"שיר היום" ל-3 בפברואר 2025, כאשר ציינו כי הוא מעביר תחושה של "חזרה אחורה בזמן לשנת 2009, אך עם הפקה מלוטשת לעידן של היום", ותיארו אותו כ"שיר אלקטרופופ אפל מן המניין בסגנונה הקלאסי של גאגא".
וולדון גרין מפיצ'פורק כתב כי גאגא לא הוציאה סינגל "כה טוב" מאז "" ב-2013, בהרחיבו: "'Abracadabra' כולל הוק הדוק היטב בסגנון Born This Way, אך האזנה מעמיקה מגלה עקבות של למעלה מעשור של התחדשות אומנותית: נגיעות מ-Chromatica בפסנתר-ההאוס, ומִפנה קולי עוצמתי שבבירור נובע מכישורים תיאטרליים רציניים".
ב ציינו כי השיר הוא "המנון רחבת-ריקודים שנתפר במיוחד למעריצים שלה", והוסיפו כי "כפי שמרמז השם, גאגא מטילה כישוף עם הסינגל החדש שלה, ומצווה על המאזינים לרקוד כל הלילה".
בביקורת בפינקניוז, מרקוס ראטן ציין כי הבחין ש"השיר מגיע לשיא שלו עם פזמון יורופופי, שלאחריו קטע אנרגטי שבו המגה-כוכבת חוזרת על שם השיר בדיבור מקוטע".
ב נכתב שהשיר שומר על "סגנון פופ-רוק, עם רגעי דממה וקטעי א-קפלה הייחודיים לגאגא".
"Abracadabra" צוטט לעיתים קרובות כאחד השירים הטובים ביותר של 2025 ונכלל במספר רשימות סוף שנה על ידי מבקרי מוזיקה ופרסומים.
רולינג סטון דירג את השיר במקום הראשון, והדגיש את עבודת הסינתיסייזרים הדינמית, הפזמון הסוחף והאופן שבו הוא מתעל את הרגישויות של הפופ המוקדם של גאגא.
גם אנטרטיינמנט ויקלי דירג את השיר במקום הראשון, ושיבח את השילוב בין תיאטרליות גותית, שירה עוצמתית והפקה המכוונת למועדונים.
ג'ו לינץ' מהבילבורד דירג אותו במקום השני, שיבח את הניחוח הגותי שלו ותיאר אותו כ"להיט מועדונים חלקלק ומלוכלך" שמבליט את הבשלות הווקאלית של גאגא.
פאולו רגוזה מ-Consequence הציב אותו במקום השמיני, שיבח את העוצמה הקתרזית שלו ותיאר אותו כאחת מיצירות רחבת הריקודים החזקות ביותר שלה.
בן בומונט-תומאס מהגרדיאן דירג את השיר במקום הרביעי והדגיש את ביטי ההאוס הכפולים ואת התחושה של "כיף כפול", בעוד ששאאד ד'סוזה מפיצ'פורק הציב את השיר במקום ה־29, ותיאר אותו כקטע אסיד-טכנו "פסיכדלי ואכזרי" שבולט כאחד הסינגלים החזקים ביותר של גאגא.
במקביל, NME דירג אותו במקום ה־20, ושיבח את הצליל המונע על ידי סינתיסייזרים, את הפזמון ה"חסר היגיון בצורה מענגת" ואת המשיכה החזקה שלו למועדונים.
טום ברייהן מ-Stereogum דירג אותו במקום השמיני ברשימה שלו ושיבח את הסגנון הדרמטי שלו, ותיאר אותו כ"התפרצות מגה־גותית של אנרגיה מתפוצצת".
סוכנות הידיעות Associated Press הדגישה במיוחד את הפקת האלקטרו-פופ המקסימליסטית שלו, וכינתה אותו "כיתת אמן של אישה אחת בדאנס-פופ".
ביום יציאתו לאור, 3 בפברואר 2025, "Abracadabra" צבר 4.92 מיליון השמעות בספוטיפיי, במה שהיה לפתיחה המוצלחת ביותר של גאגא עם שיר סולו בפלטפורמה.
הווידאו קליפ לשיר "Abracadabra" בוים על ידי גאגא לצד ובתאני ורגס.
בתחילה פורסמה גרסת טיזר (באורך כמעט מלא) של הווידאו קליפ בשיתוף פעולה מסחרי עם מאסטרקארד, במהלך הפסקת הפרסומות בטקס פרסי גראמי ה-67, וזמן קצר לאחר מכן פורסמה הגרסה המלאה בפלטפורמות השונות של הזמרת.
הקליפ נפתח כאשר גאגא עומדת בקומה העליונה של מבנה מפואר, לבושה תלבושת לטקס אדום עם קוצים.
היא מכריזה, "הקטגוריה היא – לרקוד או למות", ומתחילה קטע כוריאוגרפי אינטנסיבי יחד עם ארבעים רקדנים, כולם לבושים בלבן.
לאורך הקליפ מופיעות לסירוגין שתי גרסאות של גאגא: אחת לבושה בלבן ומפיצה אנרגיה פראית, ושנייה לבושה באדום ונשארת יותר מאופקת, במה שמסמל קרב ריקוד בין אור לחושך.
הקליפ הועלה ליוטיוב ב-3 בפברואר 2025, וצבר כ-100 מיליון.
בשיחה עם מגזין אל, גאגא הסבירה כי הרעיון של הקליפ סובב סביב "להיות מוכן לעמוד בפני אתגרים", כאשר "האישה באדום" מאתגרת את הקהל "לרקוד למען חייהם".
כמו כן, היא אמרה כי החזותיות של הקליפ היא השלמה לשיר עצמו, וציינה כי "כששומעים את 'Abracadabra' בפעם הראשונה, אולי חושבים, 'על מה השיר הזה?
הוא כיפי, אבל מה המשמעות שלו?'.
עבורי, הצפייה בקליפ מבהירה את זה היטב – הוא נכתב על להמשיך קדימה".
עם פרסום הווידאו קליפ, גאגא וגובל, כוריאוגרפית הקליפ, הודיעו על תחרות בשיתוף מאסטרקארד, שבמסגרתה על המעריצים יהיה לפרסם ברשתות החברתיות את ביצועיהם לכוריאוגרפיית הקליפ.
בביקורת על הווידאו קליפ, קייל דניס מבילבורד ציין כי הקליפ מזכיר ויזואלית את זה של "Bad Romance", בשל "ההצגה המדויקת של המפגש בין אמנויות שונות" כמו גם השילוב האסתטי של אופנה עילית.
לרישה פול מרולינג סטון הצביעה על הכוריאוגרפיה הסוערת של הקליפ, ותיארה אותה כ"התפרצות של כאוס ותנועה", תוך שציינה ש"האסתטיקה שלו מחזקת את הקונספט של Mayhem ומזכירה יחד עם השיר את עידן The Fame Monster, בשל הסגנון הוויזואלי האפל והתיאטרלי שלה".
פרסשנהקטגוריהתוצאהמקורפרס בחירת הילדים של ניקלודיאון21 ביוני 2025שיר אהובפרס הווידאו קליפים של MTV7 בספטמבר 2025הבימוי הטוב ביותרהניהול האמנותי הטוב ביותרהצילום הטוב ביותרהעריכה הטובה ביותרהכוריאוגרפיה הטובה ביותרהאפקטים הוויזואליים הטובים ביותרפרסי גראמי1 בפברואר 2026פרס גראמי להקלטת השנהפרס גראמי לשיר השנהפרס גראמי להקלטת הדאנס פופ הטובה ביותר
+ תאריכי יציאות לאור ופורמטים עבור "Abracadabra"אזורתאריך יציאהפורמט (ים)חברת תקליטיםמקורכלל העולם3 בפברואר 2025הזרמת מוזיקה • הורדה דיגיטליתאינטרסקופאיטליהאיירפליייוניברסל מיוזיק
"Abracadabra" הוא שיר של להקת הרוק האמריקאית סטיב מילר בנד.
השיר נכתב על ידי סטיב מילר ויצא כסינגל הראשון מהאלבום "Abracadabra" משנת 1982. בארצות הברית, השיר שהה שבועיים לא רצופים במקום הראשון בבילבורד הוט 100, והיה ללהיט הגדול ביותר של הלהקה.
השיר שולב בשיר "Houdini" של הראפר אמינם, שהגיע איתו לראשונה למקום השני בבילבורד הוט 100.
ייתכן כי השיר נכתב בהשראת הזמרת האמריקאית דיאנה רוס, שאותה פגש מילר כאשר הופיעו יחדיו בפרק של תוכנית הטלוויזיה האמריקאית "Hullabaloo" בשנות ה-60. מילות השיר "Round and round and round it goes, where it stops nobody knows" לקוחים מתוכנית הרדיו והטלוויזיה "The Original Amateur Hour" .
בראיון לתוכנית הרדיו של הווארד סטרן ביוני 2016 אמר מילר שבהתחלה חברת התקליטים שלו, קפיטול רקורדס, לא ראתה את הפוטנציאל של השיר להפוך ללהיט.
"קפיטול לא האמינו בזה ולא רצו להוציא אותו לאור.
היה לי עסק אחר עם Phonogram באירופה.
כשהשיר יצא באירופה, ביטלתי את סיבוב ההופעות האמריקאי שלי, כי הוא היה מספר 1 בכל מקום בעולם חוץ מארצות הברית".
לאחר שראו את הצלחתו מעבר לים, קפיטול הוציאה אותו בארצות הברית והוא טיפס למקום הראשון.
השיר הפך ללהיט עולמי, נכנס לעשר מדינות והגיע לראש המצעדים בשש מהן.
בארצות הברית, השיר הגיע פעמיים למקום הראשון בבילבורד הוט 100 בשבועיים לא רצופים, והיה הלהיט השלישי של הלהקה במקום הראשון בארצות הברית (יחד עם "The Joker" ו-"Rock'n Me").
"Hard to Say I'm Sorry" של להקת שיקגו החליפוֹ בפסגת המצעד, ושבועיים לאחר מכן הוא חזר לצמרת.
אירוע דומה התרחש ב-1976, כאשר "Rock'n Me" הדיח את "If You Leave Me Now" משיקגו מהמקום הראשון.
השיר בילה ארבעה עשר שבועות בעשירייה הפותחת של מצעד הוט 100, והגיע למקום התשיעי במצעד הבילבורד הוט 100 בשנת 1982.
+מצעד סוף השנהמצעד (1982)מיקוםאוסטרליה (Kent Music Report)13קנדה5גרמניה32ניו זילנד50דרום אפריקה17שלט חוצות בארצות הברית9
+מצעד סוף העשורמצעד (1980–1989)מיקוםבילבורד הוט 100 בארצות הברית44
מדינהתוארמכירותקנדה (מוזיקה קנדה)פלטינה100,000ניו זילנד (RMNZ)זהב15,000הממלכה המאוחדת (BPI)כסף250,000ארצות הברית (RIAA)2× פלטינה2,000,000
איגלס אוף דת' מטאל ביצעו גרסת כיסוי לשיר באלבום הקאברים "Eagles of Death Metal Presents Boots Electric" משנת 2019.
הזמר הפיליפיני והסולן הנוכחי של Journey, ארנל פינדה, ביצע גרסת כיסוי לשיר יחד עם ג'ואל הוקסטרה, בילי שיהאן, לני קסטרו, ואן רומיין ואולי מרלנד.
להקת הרוק האמריקאית שוגר ריי הוציאה גרסת כיסוי לשיר באלבומם "14:59" משנת 1999.
הראפר אמינם שילב את השיר בסינגל שלו "Houdini" משנת 2024.
Accelerated Graphics Port (בראשי תיבות: AGP; בתרגום חופשי: יציאת גרפיקה מואצת) הוא ממשק היסטורי לחיבור התקן בודד (לרוב כרטיס גרפי) אל לוח האם של המחשב, וזאת במטרה להאיץ ביצועי גרפיקת תלת-ממד.
על כל לוח אם קיימים חריצי הרחבה שנועדו להתקנת כרטיסים שונים כמו כרטיס מסך, כרטיס קול, כרטיס רשת ועוד.
במחשבי יבמ הראשונים ותואמיהם היו חריצי Industry Standard Architecture או בראשי תיבות ISA.
במחשבי PC של יבמ היו חריצים בתקן Micro-Channel.
במחשבי 386 ו־486 הותקנו בנוסף לחריצי ISA גם חריצי Vesa Local Bus (או בראשי תיבות VLB) שהיו הראשונים בתקן 16 ביט.
מאוחר יותר הותקנו חריצי EISA.
במחשבי פנטיום הותקנו חריצי Peripheral Component Interconnect (או בראשי תיבות PCI) שהיו הראשונים בתקן של 32 ביט.
כאשר תוכנן הפנטיום 2, הסתבר כי מהירות העברת הגרפיקה של כרטיסי PCI איטית מדי יחסית למהירות העבודה של המחשב, ולכן פותח ערוץ ה־AGP.
AGP מקצה דינמית חלק מזיכרון הגישה האקראית הרגיל של המחשב האישי כדי לאחסן את תמונת המסך ולתמוך במיפוי טקסטורות, Z-Buffering וערבול אלפא.
זיכרון זה מיוחס כפתח ה־AGP.
AGP פותח על ידי אינטל והיה חלק מערכת השבבים (chipset) למעבד הפנטיום 2 ב־1997. בדרך כלל כרטיסי AGP ארוכים מעט מכרטיסי PCI.
ה־AGP הפך לנפוץ במערכות פופולריות ב־1998, אולם כרטיסי מסך ל־PCI המשיכו להיות מיוצרים גם מספר שנים לאחר מכן.
הגרסה הראשונה של ה־AGP, אשר כיום נקראת AGP 1.0 או AGP 1x, משתמשת בערוץ 32 ביט אשר פועל במהירות שעון של 66 מגהרץ, אשר מביא לקצב העברת נתונים מקסימלי של 266 מגהבייט לשנייה של חריץ AGP 1.0 בודד.
למען ההשוואה, אפיק PCI סטנדרטי של 32 ביט בתדירות שעון 33 מגהרץ מגיע לקצב תעבורה מקסימלי של 133 מגהבייט לשנייה.
נכון ל־2003, גרסאות חדשות של AGP מגדילות את קצב התעבורה מפי 2 עד פי 8. גרסאות חדשות אשר קיימות בשוק כיום כוללות את:
AGP 2x - ערוץ ברוחב 32 ביט ובתדירות שעון 66 מגהרץ.
הערוץ מעביר נתונים גם בעליית שעון וגם בירידת שעון, דבר המכפיל את התדירות האפקטיבית ל־133 מגהרץ ומאפשר קצב תעבורה מקסימלי של 533 מגהבייט לשנייה.
AGP 4x - ערוץ ברוחב 32 ביט ובתדירות שעון 133 מגהרץ.
הערוץ מעביר נתונים גם בעליית שעון וגם בירידת שעון, דבר המכפיל את התדירות האפקטיבית ל־266 מגהרץ ומאפשר קצב תעבורה מקסימלי של 1066 מגהבייט לשנייה.
AGP 8x - ערוץ בקצב תעבורה מקסימלי של 2133 מגהבייט לשנייה.
בנוסף, קיימים כרטיסי AGP Pro מסוגים שונים.
כרטיסים אלה צורכים יותר חשמל ולרוב הם ארוכים יותר מכרטיסי AGP תקניים.
לרוב משתמשים בכרטיסים אלה כדי להאיץ יישומי תכנון ועיצוב ממוחשבים מקצועיים המשמשים בתחומי האדריכלות, מכונות, הנדסה וכדומה.
בניגוד לדעה המקובלת, לצורת החריץ אין קשר לקצב הנתונים שהוא מעביר.
ההבדל הוא בעיקרו חשמלי, מה שמאפשר או מונע התקנה של כרטיסים בעלי מתח שונה מהמתח שהחריץ יכול לקבל.
הלוחות הראשונים שהגיעו עם חריצי AGP, הגיעו עם חריץ שיכל לקבל כרטיסים הפועלים במתח של 3.3 וולט.
לוחות אם רבים הגיעו באותו זמן עם אפיק אוניברסלי, ללא חריצים כלל, שאיפשר למשתמשים להתקין עליהם גם כרטיסים שפועלים במתח של 3.3V וגם של 1.5V.